Heinrich Brandt

Heinrich Brandt (8. november 1886 Feudingen – 9. oktoober 1954 Halle) oli saksa matemaatik, kes 1926. aastal esitas rühmoidi mõiste.

 Elu ja looming 
Brandt oli rahvakoolidirektori poeg. Ta õppis  Göttingeni ülikoolis ja 1910–1913 Straßburgi ülikoolis. Aastal 1909 astus ta akadeemilise organisatsiooni Göttinger Wingolf,.Mitgliederverzeichnis des Göttinger Wingolf. Jahrgang 2007. lk 38. 1910 organisatsiooni Wingolfsverbindung Argentina Straßburgis.Gesamtverzeichnis des Wingolf 1991 Aastal 1912 promoveerus ta Heinrich Weberi juures väitekirjaga "Zur Komposition der quaternären quadratischen Formen" ("Kvaternaarsete ruutvormide kompositsioonist")Heinrich Brandt, mathgenealogy.org. ja sooritas 1913 õpetajaeksami matemaatikas, füüsikas, botaanikas, zooloogias). Aastal 1913 sai ta assistendikoha Karlsruhe Tehnikakõrgkoolis, pidi aga varsti asuma sõjaväe- ja sõjateenistuse. Aastal 1916 lasti ta erru raskelt haavatuna ja amputeeritud jalaga ning autasustatuna II klassi Raudristiga. 

Brandt läks Karlsruhe tehnikakõrgkooli tagasi ning habiliteerus seal 1917 matemaatika ja mehaanika erialal. Aastal 1921 sai ta kutse Aacheni Tehnikakõrgkooli, kus ta oli kujutava geomeetria ja asendigeomeetria korraline professor. Tema peamised töövaldkonnad olid kvaternaarsete ruutvormide kompositsiooniteooria, kvaternaarsete ruutvormide bilineaarne teisendus ja kvaternioonide arvuteooria. Aastast 1930 õpetas ta Halle ülikoolis, kus ta sai matemaatika õppetooli. Rahvussotsialismi ajal oli Brandt SSi toetajaliige ja teiste rahvussotsialistlike organisatsioonide liige.Harry Waibel. Diener vieler Herren. Ehemalige NS-Funktionäre in der SBZ/DDR, Peter Lang, Frankfurt am Main u. a. 2011, ISBN 978-3-631-63542-1, lk 51. Hallesse jäi ta kuni emeriteerumisele aastal 1950; pärast teist maailmasõda oli ta valitud dekaaniks. Ka pärast emeriteerumist õpetas ta Halle ülikoolis.

Tema doktorantide seas oli Martin Eichler, kes jätkas Brandti tööd kvaternioonide arvuteooria alal.

Tunnustus
1932 Leopoldina liige
1949 Saksimaa Teaduste Akadeemia liige

Isiklikku
Brandti abikaasa oli Eva-Maria, Halle ülikooli zooloogiaprofessori  Ulrich Gerhardti tütar.

Viited

Kategooria:Saksamaa matemaatikud
Kategooria:SS-i toetajaliikmed
Kategooria:Wingolfi liikmed
Kategooria:Sündinud 1886
Kategooria:Surnud 1954